OPATRENIE
Ministerstva financií Slovenskej republiky
zo 7. decembra 2011
č. MF/25919/2011-74,
ktorým sa ustanovuje rozsah, spôsob, miesto a termíny ukladania výkazu vybraných údajov z konsolidovanej  účtovnej závierky pre účtovné jednotky, ktorými sú poisťovne a zaisťovne

Ministerstvo financií Slovenskej republiky podľa § 22 ods. 18 zákona č. 431/2002 Z. z. o účtovníctve v znení zákona č. .../2011 Z. z. (ďalej len „zákon“) ustanovuje:

§ 1

(1)	Týmto opatrením sa ustanovuje rozsah, spôsob, miesto a termín ukladania výkazu vybraných údajov z konsolidovanej účtovnej závierky zostavenej podľa § 22 zákona  (ďalej len „výkaz vybraných údajov“) pre materskú účtovnú jednotku,  ktorá je poisťovňou1) alebo zaisťovňou2). 

(2)	Výkaz vybraných údajov sa ukladá v rozsahu údajov ustanovenom vo vzore výkazu vybraných údajov, ktorý je uvedený v prílohe. 

(3)	Údaje vo výkaze vybraných údajov, pre ktoré má účtovná jednotka obsahovú náplň, sa uvádzajú podľa medzinárodných účtovných štandardov v súlade s osobitnými predpismi.3) Ak pre niektoré časti výkazu vybraných údajov účtovná jednotka nemá obsahovú náplň, príslušné informácie sa neuvádzajú. 

(4)	Údaje vo výkaze vybraných údajov sa uvádzajú za to isté účtovné obdobie, za ktoré je konsolidovaná účtovná závierka podľa § 22 zákona zostavená.

§ 2

Výkaz vybraných údajov sa ukladá v jednom vyhotovení na miestne príslušnom daňovom úrade do  jedného roka od skončenia účtovného obdobia. 

§ 3

Toto opatrenie sa prvýkrát použije pri ukladaní výkazu vybraných údajov za účtovné obdobie končiace 31. decembra 2011 a neskôr. 

§ 4

Toto opatrenie nadobúda účinnosť 31. decembra 2011.

  Ivan Mikloš
podpredseda vlády a minister financií

																			Príloha  k opatreniu č. MF/25919/2011-74	
VZOR	
																								VÚ – P kons.   1-01 		
VÝKAZ VYBRANÝCH ÚDAJOV	
					z konsolidovanej účtovnej závierky 						
											zostavenej  k ................................  20........										
			v			celých eurách			tisícoch eur				miliónoch eur*)						
																															
													mesiac	rok						mesiac	rok				
				Za účtovné obdobie od	 	 	 	 	 	 	 		do	 	 	 	 	 	 	 		
																															
				Za predchádzajúce účtovné obdobie    od		mesiac	rok						mesiac	rok				
															do									
																								
Dátum vzniku účtovnej jednotky						účtovná závierka:*)		účtovná závierka:*)				
																	-	riadna	 		-	zostavená			
																	-	mimoriadna	 		-	schválená			
																			 				
IČO								DIČ											Kód SK NACE							

Obchodné meno (názov) účtovnej jednotky													

																															
Sídlo účtovnej jednotky																							
Ulica a číslo																											

PSČ				Názov obce																

Smerové číslo telefónu	Číslo telefónu							Číslo faxu								

E-mailová adresa																									

																															
Zostavený dňa:

	Podpisový záznam osoby zodpovednej za zostavenie výkazu:	Podpisový záznam štatutárneho orgánu alebo člena štatutárneho orgánu účtovnej jednotky:	

Záznamy daňového úradu

Miesto pre evidenčné číslo	

Odtlačok prezentačnej pečiatky daňového úradu	
MF SR 2011

X

*) Vyznačuje sa krížikom         .    
Časť I. Vybrané údaje z aktív a pasív
Číslo riadku	AKTÍVA 	Bežné účtovné obdobie	Bezprostredne predchádzajúce účtovné obdobie	
a	b	c	d	
1	Majetok celkom (súčet riadkov 2 až 14)		 	
2	Pozemky, budovy a zariadenia	 	 	
3	Investície v nehnuteľnostiach	 	 	
4	Nehmotný majetok	 	 	
5	Majetkové účasti v dcérskych spoločnostiach a pridružených spoločnostiach 	 	 	
6	Finančný majetok určený na predaj	 	 	
7	Finančný majetok držaný do splatnosti	 	 	
8	Finančný majetok oceňovaný reálnou hodnotou s vplyvom na výsledok hospodárenia	 	 	
9	Podiel zaisťovateľov na technických rezervách	 	 	
10	Úvery a pohľadávky	 	 	
11	Odložená daňová pohľadávka	 	 	
12	Časové rozlíšenie aktív	 	 	
13	Peniaze a peňažné ekvivalenty 	 	 	
14	Majetok držaný za účelom predaja	 	 	
	
Číslo
riadku	PASÍVA 	Bežné účtovné obdobie	Bezprostredne predchádzajúce účtovné obdobie	
a	b	c	d	
1	Vlastné imanie celkom (súčet riadkov 2 až 5)	 	 	
2	Základné  imanie	 	 	
3	Fondy	 	 	
4	Hospodársky výsledok	 	 	
5	Podiely iných vlastníkov	 	 	
6	Záväzky celkom (súčet riadkov 7 až 18)			
7	Podriadené záväzky	 	 	
8	Technické rezervy	 	 	
9	Vklady pri pasívnom zaistení	 	 	
10	Záväzky z emitovaných cenných papierov	 	 	
11	Ostatné finančné záväzky oceňované reálnou hodnotou s vplyvom na výsledok hospodárenia	 	 	
12	Záväzky voči bankám	 	 	
13	Rezervy	 	 	
14	Záväzky	 	 	
15	Odložený daňový záväzok	 	 	
16	Ostatné záväzky	 	 	
17	Časové rozlíšenie pasív	 	 	
18	Záväzky súvisiace s majetkom držaným za účelom predaja	 	 	
19	Vlastné imanie a záväzky celkom (súčet riadkov 1 a 6)	  	 	

Časť II. Vybrané údaje z nákladov a výnosov

Číslo riadku	Názov	Bežné účtovné obdobie	Bezprostredne predchádzajúce účtovné obdobie	
a	b	c	d	
1	Zaslúžené poistné po zohľadnení zaistenia	 	 	
2	Náklady na poistné plnenia po zohľadnení zaistenia	 	 	
3	Zmena stavu iných technických rezerv 
po zohľadnení zaistenia	 	 	
4	Obstarávacie náklady, transakčné náklady a správna réžia 		 	
5	Výsledok z finančných investícií 		 	
6	Ostatné výnosy a náklady 		 	
7	Finančné náklady 		 	
8	Výsledok hospodárenia pred zdanením 		 	
9	Daň z príjmov z bežnej činnosti 		 	
10	Výsledok hospodárenia za účtovné obdobie 		 	
11	Z toho: pripadajúci na podiely iných vlastníkov 		 	

Časť III. Ostatné vybrané údaje

Č. r.	Názov a právna forma akcionára/
Priezvisko, meno, titul	Sídlo/Miesto trvalého pobytu akcionára	Počet akcií vo vlastníctve (v ks)	Podiel na základnom imaní 
(v eurách)	Podiel na základnom imaní (v %)	Podiel na hlasovacích právach (v %)	
		Ulica a číslo	Obec	Kód štátu					
a	b	c	d	e	f	g	h	i	

									

Č. r.	Obchodné meno hlavnej materskej
spoločnosti akcionára	Sídlo	Podiel na základnom imaní (v %)	
		Ulica a číslo	Obec	Kód štátu		
a	j	k	l	m	n	

						

Vysvetlivky:

(1) Identifikačné číslo organizácie (IČO) sa vyplňuje podľa Registra organizácií vedeného Štatistickým úradom Slovenskej republiky.

(2) Daňové identifikačné číslo (DIČ) sa vyplňuje, ak ho má účtovná jednotka pridelené.

(3)	Kód SK NACE sa vyplňuje podľa vyhlášky Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností.

(4)	Údaje vo výkaze vybraných údajov sa uvádzajú v eurách a v rovnakej mernej jednotke ako je použitá v konsolidovanej účtovnej závierke zostavenej podľa § 22 zákona. Ak funkčnou menou  konsolidovanej účtovnej závierky zostavenej podľa § 22 zákona nie je mena euro, prepočítajú sa  na účely uvádzania údajov vo výkaze vybraných údajov údaje v cudzej mene na euro referenčným výmenným kurzom určeným a vyhláseným Európskou centrálnou bankou ku dňu, ku ktorému sa zostavuje účtovná závierka a zaokrúhlia sa na celé tisíce.

(5)	V časti III. sa uvádzajú informácie týkajúce sa akcionára, ktorý má väčší ako 10% podiel na hlasovacích právach.

Použité skratky:

Č. r.	- číslo riadku